
DR 30.6.2009  

 
 

1 

         MALAYSIA 
 

DEWAN RAKYAT 
 

Selasa, 30 Jun 2009 
 

Mesyuarat dimulakan pada pukul 10.00 pagi 
 

DOA 
 

[Tuan Yang di-Pertua mempengerusikan Mesyuarat] 
 

 
JAWAPAN-JAWAPAN LISAN BAGI PERTANYAAN-PERTANYAAN 

 
 
1. Dato’ Seri Tiong King Sing [Bintulu] minta Menteri Dalam Negeri menyatakan: 

(a) setakat manakah keberkesanan pihak kementerian dalam 
menyelesaikan masalah yang tiada kad pengenalan dan surat 
beranak sehingga hari ini di seluruh negara; dan 

(b) adakah pihak kementerian berhasrat untuk mencari satu 
penyelesaian yang drastik untuk menangani isu kad pengenalan 
dan surat beranak khususnya di negeri Sarawak 
memandangkan hak ini telah terlalu lama dipraktikkan. 

Timbalan Menteri Dalam Negeri I [Datuk Wira Abu Seman Yusop]: Tuan Yang 
di-Pertua, saya mengucapkan terima kasih kepada Yang Berhormat dari Bintulu yang telah 
mengemukakan pertanyaan.   

Bagi menjawab soalan (a), berbagai-bagai usaha dan tindakan telah diambil oleh 
kementerian dan Jabatan Pendaftaran Negara sebagai inisiatif untuk menyelesaikan 
masalah penduduk yang tidak mempunyai dokumen pengenalan diri termasuk kad 
pengenalan dan juga sijil kelahiran.  Satu Jawatankuasa Task Force telah diwujudkan di 
peringkat kementerian dan jabatan bagi melaksanakan program-program berikut: 

(i)  Program MyDaftar yang dilaksanakan di seluruh Semenanjung 
Malaysia meliputi kawasan bandar dan luar bandar; 

(ii) bagi Sarawak dan Sabah, Program Operasi Bergerak yang 
menjalankan tugas-tugas di bawah Program MyDaftar yang 
dilaksanakan terutamanya di tempat-tempat pedalaman; 

(iii) pembukaan kaunter-kaunter Jabatan Pendaftaran Negara di Ibu 
Pejabat Pendaftaran Negara, Putrajaya dan di setiap ibu pejabat 
negeri pada setiap hari Sabtu dan Ahad; dan 

(iv) mengadakan perkhidmatan kaunter Jabatan Pendaftaran 
Negara di hospital-hospital besar seperti di Hospital Besar Kuala 
Lumpur, Hospital Sultanah Bahiyah Alor Setar, Kedah dan 
Hospital Likas, Sabah.  Kemudahan ini akan dipanjangkan di 
hospital-hospital besar di negeri-negeri lain dalam negara. 

Tuan Yang di-Pertua, selain daripada tindakan di atas, kementerian juga melalui 
Jabatan Pendaftaran Negara di negeri-negeri membuat pendekatan turun padang untuk 
memberi penerangan dan khidmat nasihat bagaimana permohonan dokumen-dokumen 
pengenalan diri tersebut dapat diurus dengan mudah dan cepat serta juga menerima 
permohonan-permohonan daripada individu-individu berkepentingan berkaitan dengan 
urusan di bawah Program MyDaftar. Kementerian mendapati usaha-usaha yang dijalankan 
ini adalah berkesan.  



1 MALAYSIA. DEWAN RAKYAT. Selasa, 30 Jun 2009. Mesyuarat dimulakan pada pukul 10.00 pagi. DOA. [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Seri Tiong King Sing [Bintulu] minta Menteri Dalam Negeri menyatakan: (a) setakat manakah keberkesanan pihak kementerian dalam menyelesaikan masalah yang tiada kad pengenalan dan surat beranak sehingga hari ini di seluruh negara; dan (b) adakah pihak kementerian berhasrat untuk mencari satu penyelesaian yang drastik untuk menangani isu kad pengenalan dan surat beranak khususnya di negeri Sarawak memandangkan hak ini telah terlalu lama dipraktikkan. Timbalan Menteri Dalam Negeri I [Datuk Wira Abu Seman Yusop]: Tuan Yang di-Pertua, saya mengucapkan terima kasih kepada Yang Berhormat dari Bintulu yang telah mengemukakan pertanyaan. Bagi menjawab soalan (a), berbagai-bagai usaha dan tindakan telah diambil oleh kementerian dan Jabatan Pendaftaran Negara sebagai inisiatif untuk menyelesaikan masalah penduduk yang tidak mempunyai dokumen pengenalan diri termasuk kad pengenalan dan juga sijil kelahiran. Satu Jawatankuasa Task Force telah diwujudkan di peringkat kementerian dan jabatan bagi melaksanakan program-program berikut: (i) Program MyDaftar yang dilaksanakan di seluruh Semenanjung Malaysia meliputi kawasan bandar dan luar bandar; (ii) bagi Sarawak dan Sabah, Program Operasi Bergerak yang menjalankan tugas-tugas di bawah Program MyDaftar yang dilaksanakan terutamanya di tempat-tempat pedalaman; (iii) pembukaan kaunter-kaunter Jabatan Pendaftaran Negara di Ibu Pejabat Pendaftaran Negara, Putrajaya dan di setiap ibu pejabat negeri pada setiap hari Sabtu dan Ahad; dan (iv) mengadakan perkhidmatan kaunter Jabatan Pendaftaran Negara di hospital-hospital besar seperti di Hospital Besar Kuala Lumpur, Hospital Sultanah Bahiyah Alor Setar, Kedah dan Hospital Likas, Sabah. Kemudahan ini akan dipanjangkan di hospital-hospital besar di negeri-negeri lain dalam negara. Tuan Yang di-Pertua, selain daripada tindakan di atas, kementerian juga melalui Jabatan Pendaftaran Negara di negeri-negeri membuat pendekatan turun padang untuk memberi penerangan dan khidmat nasihat bagaimana permohonan dokumen-dokumen pengenalan diri tersebut dapat diurus dengan mudah dan cepat serta juga menerima permohonan-permohonan daripada individu-individu berkepentingan berkaitan dengan urusan di bawah Program MyDaftar. Kementerian mendapati usaha-usaha yang dijalankan ini adalah berkesan.